B'mod regolari, nisma kemm l-isptar Monte Karmeli hu "not fit for purpose".Mingħajr ma nneħħi l-ebda mertu lill-ħaddiema professjonali f'dan il-qasam l-awtoritajiet għandhom ikunu ċari mal-poplu.Għalhekk, sabiex il-poplu jserraħ rasu jien tlabt lill-kap eżekuttiv tal-isptar Monte Karmeli sabiex toħroġ invit miftuħ lill-membri tal-istampa u ttihom aċċess, b'mod urġenti, għal kull parti tal-isptar, sabiex fi privatezza assoluta għall-pazjenti, iżda b'mod liberu, jivverifikaw dak kollu li qed jghidu l-pazjenti, il-professjonisti u anki l-gvern stess.Dan għaliex kull persuna jistħoqqlu preżent u futur b'saħħtu, għalih u għal ta' madwaru.Hekk irrid nibqa nkun il-vuċi tiegħek.Bernard Grech Partit Nazzjonalista Il-kandidata Nazzjonalista Julie Zahra appellat lill-Kap Eżekuttiv tal-Isptar Monte Karmeli, Stephanie Xuereb, biex tħalli lill-midja lokali tidħol għall-Isptar Monte Karmeli biex tara b'għajnejha jekk huwiex minnu li l-kundizzjonijiet ta' dan l-isptar humiex daqshekk fqar. Fuq il-paġna personali tagħha fuq Facebook, Zahra spjegat li kitbet ittra lil Xuereb biex il-midja tingħata dan l-aċċess mingħajr wisq restrizzjonijiet. Il-kandidata qalet li din mhux l-ewwel darba li pazjenti li daħlu fl-Isptar Monte Karmeli spiċċaw agħar milli kienu u kkontemplaw li jieħdu ħajjithom b'idejhom. Filwaqt li għamlitha ċara li ma xtaqitx tieħu mix-xogħol siewi tal-professjonisti mediċi, Zahra qalet li anke dawn urew it-tħassib tagħhom fuq is-sitwazzjoni f'dan l-isptar. "Dan l-isptar għandu jserraħ moħħ in-nies ħalli jekk ikollhom bżonn jingħataw il-kura f'dan l-isptar, ikunu ċerti li se jingħataw l-aħjar servizz," saħqet Zahra. Fil-bidu tas-sena l-oħra, il-Kummissarju għas-Saħħa Mentali, John Cachia, qal li l-ambjent fl-isptar Monte Karmeli hu 'l bogħod minn dak li hu xieraq. Aqra aktar: "L-isptar Monte Karmeli 'l bogħod minn dak mixtieq" – Il-Kummissarju għas-Saħħa Mentali F'Settembru tal-istess sena, il-Ministru għas-Saħħa Chris Fearne ħabbar li se tinbena sezzjoni ġdida ddedikata għas-saħħa mentali fl-Isptar Mater Dei imma li l-binja ta' Monte Karmeli se żżomm irwol fil-qasam tas-saħħa mentali. Hu kien spjega li parti minn dan l-isptar se titwaqqa' biex jinbnew ġonna terapewtiċi. F'Settembru 2021: "Pjan biex l-ispiżeriji jiftħu l-Ħadd filgħaxija wkoll" KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook